
VALENCIA LUNO 

Bulteno de Valencia 
Esperanto-Federacio 

N-ro46, Aprilo 1998. 
Kunordiganto: Alberto Bermeljo. 

Adreso ĉe VEF 
Leĝadepono: V-1683-1983. 
Sendata senpage al ĉiuj anoj de la grupoj 
de Valencia Esperanto-Federacio. 
Aliaj abonantoj bv. meti 500 pesetojn 
por unu jaro en konton 0.017.830.270 de 
Cairn Postal, Plaga d ’Espanya 
(Valencia) kaj samtempe bv. sciigi la 
federacion pri via abono, nomo kaj 

adreso. 


Valencia Esperanto-Federacio 

Av. Peris i Valero, 96-5 
46006 Valencia 
® 96 - 374 43 99 

Alakanta Esperanto-Grupo 

c/ Sant Ferran, 39 
03001 Alacant 

Ĉiam Esperanto 

c/ General Primo de Rivera, 6 
03360 Callosa de Segura (Alacant) 

Lumradio 

Casa de Cultura 
c/ Blasco Ibariez, 8 
46380 Xest (Valencia) 

Juna Suno (Junularo) 

Av. de la Vega, 4-4 Q B 
03300 Orihuela (Alacant) 

Verda Rondeto 

Passeig Morella, 2 Baix 
"2004 Castello de la Plana 


GRAVAJ OKAZINTAJOJ 

Dum la lastaj monatoj okazis en Valencio 
gravegaj eventoj, kiuj multe influos nian 
estontecon. 

La 1-an de marto estis solene 
inaŭgurata nia nova sidejo, bele aranĝita 
kaj sufiĉe komforta kaj taŭga por 
plenumi la asocian laboron. 

Dum la monato marto, en la 
Fakultato pri Filologio de la Universitato 
de Valencio, okazis kurso de Esperanto, 
unuafoje en nialanda historio kun 
akademia valoro je du kreditoj de 
"Libera Elekto". Aliĝis 60 gelemantoj, 
kaj multaj aliaj ne povis partopreni pro 
fizika spaco-manko en la klasĉambro, ĉar 
tute ne eblis antaŭvidi tiel grandan 
sukceson. 

Kaj dum aprilo, en Kasteljono, dank' 
al entuziasmo de la membroj de la grupo 
"Verda Rondeto", kaj ene de la solenaĵoj 
de la "9-a Kongreso de la Valencia 
Esperanto-Federacio kaj Murcio", kun 
partopreno de la lokaj aŭtoritatuloj estis 
inaŭgurata la "Placo Esperanto" kaj la 
monumento al ĉi tiu lingvo, farita de la 
kasteljona skulptisto Francisco Agut. 

Baldaŭ, ekde la 25-a ĝis la 30-a de 
julio, okazos en la Fakultato de Filologio 
de Valencio la "1-a Apud-mara Kultura 
Esperanto-Semajno", por kiu oni 
antaŭvidas amasan partoprenon nacian 
kaj eksterlandan. Inter la plej interesaj 
aranĝoj de tiu "Semajno" troviĝas la 
Kurso de Esperanto laŭ Ce-metodo, far 
la slovaka profesoro Anton Zacharias. 

En Valencio, senprecedence! 

ESPERANTO ENIRAS UNIVERSITATON 

TRA LA GRANDA PORDO 

Caŭ JAugusto Casqucro 


En la Fakultato pri Filologio de la Universitato de Valencio okazis, 
kun granda sukceso , kurso de E-o por universitatanoj. Gi estis la unua el 
la tuta Hispanio kun vera oficiala akademia valoro. 


/\ 

Ciu paitopreninto ricevis atestilon, kiu 
samtempe valoras du akademiajn kreditojn. 
En la nuna universitata sistemo en 
Hispanio, en ĉiu kariero ekzistas la devigaj 
normalaj studobjektoj. Krome, ĉiu studento 
dum la kariero devas nepre elekti entute 15 
kreditojn inter la diversaj proponitaj. Ĉi- 


jare inter tiuj oni metis la kurson de E-o. 

Tute neantaŭvidite, ĉar la kurso devus 
okazi en la Lingva Laboratorio de la 
Fakultato, kiu havas entute 24 sidlokojn, 
kvankam oni planis ke la aliĝo daŭru ĝis 
monato kaj duono, en nur 4 tagoj aliĝis 40 
gestudentoj. Tuj oni komencis demeti la 
































































































































































































































































informfoliojn, pro spacomanko, por ke 
neniu plu aliĝu. Tamen finfine oni akceptis 
60 partoprenantojn, metante aldonajn 
seĝojn en la klasĉambron. Sed, eĉ sen 
propagando, aliaj 40 interesiĝantoj petis 
aliĝi, kio tute ne eblis, ĉar ĉiuj pli grandaj 
klasĉambroj estis okupataj por tiuj datoj. 

Do, por la venonta lemojaro de la 
universitato, ni jam havas liston de tiuj kiuj 
ne povis aliĝi, krom la scion ke tutcerte 
amaso da gestudentoj aliĝos, por kio oni 
pretigos pli grandan klasĉambron. 


la spuroj de Federico Garcia Lorca”. 

Fine de la kurso, dum la Oficiala 

VRaDA UBKfi 


Fermo, la Dekanino de la Fakultato, 
Doktorino Carmen Morenilla, disdonis la 
diplomojn kaj varme rekomendis daŭrigi la 
lemadon de E-o, laŭ ŝi “la interkomunikilo 
de la estonteco”, kaj ankaŭ instigis la 
partoprenintojn doktoriĝi pri Esperanto en 
la Fakultato. Samptempe ŝi informis ke laŭ 
la planoj de la Fakultato, la studado de E-o 



r.v.N'. 


W.v.w.v.\v.y, 

r.v.%w.V\v/.v 


.•.\w' 

v.v.v 




La profesoro estis Augusto Casquero, 


kaj agis kiel oficiala direktoro de la kurso ne nur estos libere elektebla studobjekto, 

doktorino Berta Raposo. Por la inaŭguro sed normala studobjekto de la kariero. 

prelegis profesoro Antonio Alonso, eksa La semo tuj komencas doni frukton, ĉar 

Prezidanto de HEF, kaj por la fermo, tute j am diversaj hispanaj universitatoj petis 

en Esperanto, prelegis la fama esperantista informojn, por organizi similajn kursojn. 

poeto Miguel Fernandez, sub la titolo: “Sur 






































































































































































































































































































































































































































































































































































































































































































































































































































































































































































































































































































































































Valencia E-Federacio kaj Murcio 

MONUMENTA KONGRESO EN KASTELJONO 

£aŭ ^Jrancisfeo Concjero 


En semajnfino, 4-an kaj 5-an de aprilo okazis en Kasteljono la jara 
(9-a) kongreso de VEF kaj Murcio. La evento distingiĝis per inaŭguro de 
6i placo Esperanto ” kun kvartuna skulptita ŝtono en ĝia mezo. 


La kongreson organizis la ĵus naskita 
asocio "Verda Rondeto" de Kasteljono. En 
la inaŭguro de la "Placo Esperanto" 
partoprenis diversaj politikaj estroj, inter ili 
la vicurbestro, kiu prezidis la agadon. 
Ĉeestis ankaŭ la aŭtoro de la monolito, la 
artisto kaj skulptisto Francisko Agut. 
Kvankam li ne estas esperantisto, li sciis 
kapti la spiriton de la lingvo por krei ĉi 
longestarontan verkon. 

Se vi, leganto, ankoraŭ ne vidis ĝin kaj 
iam iros tra Kasteljono, sercxu ĝin inter la 
Avenuoj Almazora kaj Casalduch 
/kazalduk'/, fine de la strato Amalio 
Gimeno /Amaljo Ĥimeno/. 

Nu, ili ja estis du tagoj plenaj de 
kulturaj agadoj. Precipe menciindas du 
prelegoj fare de la profesoro Jesuo de las 
Heras. La unua pri la fama kasteljona 
gitaristo "Francisko Tarrega, vivo kaj 
verko". La dua pri "La babela sindromo", 
kiu temis pri la neperfekteco de la angla 

lingvo kiel internacia lingvo. pro ties 
malfacilaĵoj por lernado, prononcado kaj 
pro duobiaj signifoj. Krome, okazis 
koncerto de la kasteljona sesopo "Cuerdas 
y voces", kiu regalis nin per diversaj 
popolkantoj. Ili efektive plaĉis al aktive 
partoprenanta publiko. Aliflanke, la nova 
dekjaraĝa promeso, Tomas Fabregat i 
Mallasen, plezurigis nin per violonkoncerto 
gitare akompanata de sia patro. 

La kongresanoj veturis tra Kasteljono 
urbo, per buso pagata de la urbo mem. Oni 
























































































































































































































































































































































































































































vizitis du ekzpoziciojn: "La odoroj de Al- 
Andaluso" (islamepoka Hispanio) kaj alian 
pri antikvaj objektoj. Plie, antaŭ la fina 
bankedo, la skulptisto Francisko Agut 
montris sian laborejon. 

Ni dankas al ĉiuj ilian ĉeeston, kaj 
esperas vian partoprenon en venontaj 
kongresoj. 



E-KURSO EN 
LERNEJO POR 
ADOLTOJ 

jCaŭ Jpst f]paqu.in J\xnai 

En la lasta novembro komencis nova 
Esperanto-kurso en la lemejo "Reina D- 
Germana". La celo: ke ĉiuj povu koni la 
universalan lingvon. La kursgvidanto estis 
Augusto Casquero, membro de la valencia 
Esperanto-grupo. La sidejo estis, je la 
komenco, apud la monafiejo de "San 
Miguel de los Reyes", kiu antaŭlonge estis 
malliberejo. Nun, ĝi estas riparata kaj 
transformata en bibliotekon. Tial, ni devis 
translokiĝi al nova sidejo, apud la strato 
"Alboraia". 

Tiu ĉi sesmonata kurso ne nur konsistis 
el teoriaj klasoj, sed ankaŭ el aliaj aferoj 
(kiel prelegoj, konversaciaj rondoj, ktp) 
por kontakti kun aliaj esperantistoj kaj tiel 
praktiki parolante la lingvon. 

Ni estis multaj tiam, kiam la kurso 
komencis. Bedaŭrinde, malmultaj el ni finos 
ĝin, sed tiuj malmultaj estos la semo de la 
estontaj generacioj de esperantistoj en 
Valencio, kaj tiel la movado daŭros viva. 

Valeitcia Grupo 

NOVA SIDEJO INAŬGURITA 

'ĴRaportas: J4ugusto Casguero 

La 1-an de Marto, en Valenciurbo f oni inaŭguris la novan sidejon de nia 
malnova kaj historia E-o-asocio . En la nova ejo, tute renovigita, farbita, ktp 
kuniĝis granda amaso da novaj kaj malnovaj membroj, kelkaj el ili, kiuj de 
longe ne venis al la klubejo, denove rekaptitaj. 

Ciuj laboroj estis faritaj malavare de 
membroj de la asocio, kiuj kun granda 
entuziasmo laboris por finpretigi ĉion 
akurate por la inaŭgurfesto. La etoso estis 
tre agrabla kaj amikeca, kaj ĉiuj aspektis 
ege kontentaj pro la aĉetado de la sidejo, 
kiu ekde nun restos por ĉiam la havaĵo de 
la asocio, kio donas pli optimistnan 


prognozon por la estonteco, kaj permesos 
agi kaj labori kun granda libereco. 

Por la inaŭgur-aranĝo salutis kaj 
prelegetis unue la Prezidanto, s-ro 
Sempere, la eksa prezidanto de HEF, s-ro 
Alonso, la Prezidanto de Valencia 
Esperanto-Federacio, s-ro Cabezos, kaj, 
leginte la ricevitajn salutmesaĝojn, la 
sekretario, Aŭgusto Casquero, krom kelkaj 

gastoj, inter ili nia niĝeria samideano 
Samuel Abedowale. 

Fine de la oficiaia parto, la ĉeestantoj 
frandis bongustajn manĝaĵetojn, trinkaĵojn 
(inter kiuj ne mankis la tradicia hispana 
“sangria”), ktp, invito de la asocio. 

La nova sidejo, sufiĉe bela kaj 
komforta, donas la adekvatan etoson kaj 
facilaĵojn por pli bone kaj efike labori por 
nia celo, diskonigi Esperanton. 



Dank’ al la lasta kurso de E-o en la 
Universitato kaj al subvencio de la 
Konsilantaro pri Kulturo de la Valencia 


Komunumo, oni akiris modeman 
komputilon kun modemo, pere de kiu tuj 
oni komencos starigi kontaktojn kun la 
esperantistoj de la tuta mondo tra 
Interreto, la plej facila kaj malmultekosta 
sistemo por interkomunikado. Profitante 


0 



tion, ĉiu-lunde, inter la 19-a kaj la 20-a 


horoj okazos en nia sidejo “Konversacia 


Rondo”, kun la celo praktiki Esperanton 
(krokodilantoj, ne bonvenaj), kaj post ĝi. 


tiuj kiuj deziros konektiĝos pere de la 
komputilo kaj Interreto kun nia eksterlanda 

KONVERSACIA RONDO 


ĉe la Valencia Grupo 

Lunde 19h - 20h 


Pasintan lundon, 27-an de aprilo, oni elektis la jenajn temojn por pridebato en ĉiu 
konversacia sesio (Vi rajtas almeti pli): 

La datoj estas provizoraj. Kaj la kvar lastaj temoj (sen dato) ne estas certaj, ĉar ilin 
balotis malpli ol duono da ĉestantoj (9). Tamen, estas klare ke ĉiulunde senescepte okazos 
konversacio. Sed, se vi deziras kontroli pri iu konkreta temo, rigardu la ejan anonctabulon 
aŭ telefondemandu al la Asocio. 

Kaj sekve... (20H-21H)... 

NAVIGADO TRA 
INTERRETO! 

per la nova komputilo de la 
Asocio, tra esperantaj maroj. 

Nemaltrafeble !U :-) 



Lasta vendredo de ciu monato, je la 20:30 

"SOBAKIJO" 


(= bufedo por kiu ĉiu partoprenanto alportas manĝaĵon) 







































































Gasta kontribuo: 

Ĉu Esperanto dikigas la homojn? La esperanta 
batalo de la ventroj. Ĉu Esperanto fartas bone? 
La ventra disputo Valencio-Barcelono. La 
esperanta monumento, plej bona atestanto de 
la 9-a kongreso de la Valencia Esperanto- 
Federacio kaj Murcio. 

























































































































































































































































































































































































































































































































































□Cara samideano, 

ne miru se vi trovas tro da titolo por ĉi 
tiu sensuka artikolo. Kiam oni verkas 
artikolojn, ĉiam estas la du jenaj embarasoj 
por la verkisto, kian titolon meti, kiu bone 
resumu la enhavon de la teksto, aŭ male, 
ofte okazas ke en la kapo de la verkisto 
nestas kelkaj titoloj kaj la duboj invadas la 
menson de la malfeliĉa verkisto. 

Nu, en ĉi tiu kazo, mi decidis meti 
multajn titolojn, por ke vi elektu tiun, kiu 
plej plaĉas al vi. (Ne diskutu se iuj elektis 
alian.) Mi petas ke vi trankvile, tre 
trankvile rigardu la monumenton 
inaŭguritan la 4-an de aprilo 1998-a en tiu 
bela urbo Kasteljono. Kaj kion vi vidas? 
Grandan ŝtonon, kiu anoncas al la mondo, 
ke ni ankoraŭ vivas. Kaj por konvinki ĉiujn 
skeptikulojn pri la bona farto de la 
Esperanto-movado jen tiuj du ventroj (unu 
pli granda ol Ia alia, ĉion oni devas klarigi). 
Nu, mi petas al vi, krom uzi la facilan 
gramatikon de Esperanto kiel Ia plej bonan 
fŭndamenton por la venko de nia kara 
lingvo, volu aldoni tiun alian fundamenton, 
kiu montras al vi la bildon. Dum tiuj 
ventroj kaj multaj aliaj subtenos 
Esperanton, la movado neniam malaperos. 
Tio jes, ni iros malrapide, ĉar kun tiuj 
ventroj kaj la baroj, kiujn ni trovas en nia 
ĉiutaga diskonigo de nia kara lingvo, ni ne 
multe povos rapidi, sed nia irado ne estas, 
nek estos, haltigebla. En la kapo, en la 
menso, ni havas la ideon, sed en tiuj ventroj 
troviĝas la fizika forto, kiu movos la 
lacigitajn kolegojn. 

Tiu bildo ankaŭ montras, kiom bona 
estas tiu kuracilo nomata Esperanto. Karaj, 
ankoraŭ ne esperantistoj, anstataŭ viziti la 
kuraciston pro kiu ajn doloro, vi vizitu 
kurson de Esperanto, baldaŭ via ventro 
dikiĝos pro la kalorioj kiujn donas al vi tiu 
medikamento nomata Esperanto (mi devas 


vin averti ke tiu medikamento ne estas 
pagata de la Socia Sekureco). 

Sed mi iomete hontas tiom skribante pri 
tiuj ventruloj. Vi rigardu malantaŭ tiuj 
ventroj, kaj, kion vi vidas? Stonon kvazaŭ 
eltiritan hieraŭ el la ŝtonminejo, en pura 
sovaĵa stato, sed kun bilda mesaĝo plena de 
signifo, du manoj, kiuj subtenas stelon, kiu 
siavice radias lumon kaj kulturon al la 
mondo. La mondo, la universo, ĉiam super 
ni. Sed meze aŭ inteme de tiu mesaĝo, 
ankaŭ troviĝas la spirito de Paco, Paco, 
Paco, tiu mirinda vorto, serĉata, amata de 
ĉiu honesta civitano. Kiam floros la nun 
konstruata placo kaj ĝiaj ĉirkaŭaĵoj, la loko 
estos nepre vizitinda (kompreneble, tiuj 
dikuloj devas malaperi, aŭ ĉu vi pensis, ke 
ankaŭ tiuj du ventreguloj venintaj el 
Valencio kaj Barcelono estas parto de ia 
monumento?. Rilate al tiuj ventreguloj vi 
ne estu tiom bonanima persono, ĉar en tiu 
momento ili pensis: “nu, nun la sinjoro 
vicurbestro, kiu tiom laŭdis nian laboron 
por la homaro, sendube gastigos nin kaj ni 
intencas tute plenigi ĉi tiujn malsatantajn 
stomakojn. Kaj tio okazis reale, la 
Kasteljona magistrataro malavare nin 
regalis, kaj pro la du ventreguloj, mi pensas 
ke eĉ la buĝeto de la urbestraro ne sufiĉis. 

Karaj gesamideanoj, nun vi ne ploru, 
ĉar vi ne iris al tiu kongreso de la Valencia 
Esperanto-Federacio kaj Murcio, kaj kulpu 
neniun escepte de vi mem, kiu neglekteme 
restis en via brakseĝo rigardante ĉu la 
televidon, ĉu la muŝojn de via salono- 
dormejo. 

Ventroj grandaj kaj feliĉaj, ornamu 
pliajn monumentojn. Kaj vi, tre lerta 
esperantisto (eĉ se iam ne ĝuste aplikas la 
akuzativonl), ne pensu, kaj, ankoraŭ malpli, 
diru: “kiam tiuj ventruloj naskos bebojn?” 

£uis Scrrano Tcrez 

PASKA FESTO EN 
RIVERA ĜARDENO 

£aŭ Jfllberto Tiermeljo 

Sabaton 11-an de aprilo , 
Eduardo vokis al liberaera festo 
sur la riverĝardeno. Falafelo, 
biero> E-libroj kaj kajtoj estis la 
eksploda kombino. 

La evento estis diskonigita ne nur ai 
esperantuloj sed ankaŭ al publiko pere de 
Radio Klara. Tial alvenis homoj el najbara 
programo “Arkoiris” (Ĉielarko), kaj aliaj 
demandantoj, pri kiuj ni ne povas aserti ĉu 
ili venis pro la radioanonco aŭ hazarde 
trairis. 

Tamen, la tago, kvankam suna, tumiĝis 
ventega kaj malvarmeta, kio, plus la paska 
feriado, igis aspektigis la riverĝardenon 
preskaŭ dezerte kompare kun aliaj sabatoj. 

Estis kurioze ke el la apenaŭaj homoj 
kiuj iel trairis (promene, bicikle, kurante) 
granda parto haltis por rigardi kaj eble 
demandi, eĉ peti aniĝi en E-asocio. 

La stando aspektis jene: unuTablo kun 
E-aĵoj (informiloj, lernolibroj kaj legaĵoj) 
kaj aliaj kun manĝo (“falafelo”, tipe araba 
sandviĉo). E-aj partoprenantoj: Rafa, 
Araceli, Jesuo, Alberto, Eduardo, Berta, 
Maria, Jozefo, Aŭgusto kaj familio, Raŭl 
kaj Alicia (lernantoj). Ni kunvenis je la 11- 
a kaj post surloka tagmanĝo, plejmulto 
forveturis ĉe Eduardo kaj Berta, kie ni 
restis ĝis nokto, manĝante ĉurojn kaj 
flugigante kajtojn ĉe la horto de Alborajo. 

Ĉi tio validu kiel ĝenerala trejnado por 
la Altemativa Foiro, kaj ni planas baldaŭ 
ripeti la aranĝon. 


Radio Klara 

LASTAJ NOVAĴOJ 

£aŭ J^lberto Bermeljo 

Ekde Aprilo , Esperanto- 

programo en Radio Klara ne nur 
sanĝiĝas al pli konvena horo (17h , 
marde), sed ankaŭ pligrandigas la 
uzadon de Esperanto en la elsendo 
mem. 

La celo de ĉi tio estas duobla: 

1/ Prediki per la ekzemplo, ĉar ni 
pripensis ke ni multe babilas pri boneco de 
Esperanto, sed mankas praktika elmontro 
de la lingvo mem. Jam iuj aŭskultantoj 
petis tion, kaj ni esperas ke rekta aŭdado 
de E-o vekos ia intereson de aŭskultantoj 
pli ol “prelegoj dignaj de pastro”. 

2/ Aliflanke ni celas doni al valenciaj 
esperantemuloj pli da ŝancoj aŭskulti la 
intemacian lingvon. Fakte, la elsendo jam 
atingas iujn 30 km ĉirkaŭ Valenciurbo, kaj 
estas planata plipotencigo al distanco de 
Sŭeko, Gandio, Kasteljono... Do, 
dezireble, ni kovros konsiderindan 
loĝantaron de du/ tri milionoj da homoj. 

Plie, pere de Interreto ni nun atingas 
freŝajn novaĵojn, ĵus okazintajn. La eskemo 
de ĉiu programo ofte varias. Sed, pii aŭ 
malpli ĝi estas tia: 

- Komence, mallongaj novaĵoj. 

- Monografioj, intervjuoj kaj diskutoj. 

- Amuzaj dialogoj en Esperanto. 

- Facilaj artikoloj el Kontakto k.s. 

- Kurso por komencantoj. 

- Multe da muziko. Lasta akiro estas 
kompaktdisko Vinilkosmo II. 

I)um la programo eblas telefoni por 
interveni. Sed, se vi volas ne esti aŭdata de 
aŭskultantaro, prefere telefonu dum kanto. 

Krom la programo, ni regule 
partoprenas la asembleojn de Radio Klara 
en kiuj oni koiektive reaiigas ia 
mastrumadon ae ia eisendejo. Tiei ni ankaŭ 
komencas esti konataj. Kaj, ĉi-apriie, ni 
kunlaboris kampanjon por plibonigi ia 


financojn de la Radio (donacante 
esperantaĵojn por aukcio), ĉar la kotizoj de 
la programofarantoj montriĝas nesufiĉaj. 
Oni do instigas homojn aniĝi kiel 
aŭskultantoj. Se vi emas helpi ĉirilate aŭ 
per aparta donaco, bv. kontakti mn ei ia E- 
a radioteamo aŭ iun ajn aiian ei Radio 
Klara. 


Gasta kontribuo 

LA VENTO DE ŜANĜO ESPERANTA 

Ĝia nerimarkebla obstaklo en Niĝerio (Afriko) 

£aŭ Samŭclo JAbeduvoale. 

La vento de ŝanĝo estas blovanta trans la ntondo . La popolo volas 
ŝanĝojn, Ili volas solvi la malfacilojn de sia mondo. Ili volas eviti 
malŝparon de mono kaj tempo. Ili volas praktiki novajn, mirindajn 


ideojn. Ili volas ŝanĝojn. 

Tiu ĉi estas Ia antikva rakonto de 
Babeio. Oni loĝis en la vaio. Oni poste 
volis ioĝi en la urbego, kun la ‘turo” al ia 
ĉielo. Bonege! Jes, nia deziro pri ŝanĝoj 
restas sama, eĉ nuntempe. 

Nun, ni kampanjas por “Esperanto 
200(T\ Kiei afrika poeto diris antaŭlonge: 
“Por ke ni ne iĝu la lastaj' 1 , kiam ii 
poeziigis la klopodojn de sia popolo 
transformi laŭ la nova alportanta evoluo de 
koloniismo, dum la periodo. Hodiaŭ, ankaŭ 
mi diras “Por ke ni ne iĝu la lastaj 
esperantistoj”. Mi diras ĉi tion, ĉar jen 
nerimarkebia obstaklo sur la vojo de vento 
de ŝanĝo de Esperanto estas biovanta tra 
Afriko. Tiel, mi kiarigos kaj proponos mian 
solvon. 


Antaŭ keikaj jaroj, ni flamis por E-o en 
ia ŝtato Kŭaro de Niĝerio. Dum tiuj jaroj, 
ni fondis la E-Movadon de Unilorino 
(EMU), kies sidejo estis en Universitato de 
Ilorino (Unilorino). EMU estis registrita 
neregistara organizo en Stato Kŭaro. Ni 
havas grandajn membrojn, kiuj estis en 
diversaj grupoj, tiel el la Universitato de 
Ilorino (A kaj B), Seminario de ECWA en 
lgbaĝo, urbego de Ilorin kaj el aliaj 
lemejoj. 

Ni spertis multajn malfacilaĵojn. Kelkaj 
el ili rilatis al la politikekonomia situacio en 
la lando (Niĝerio), pro ia diktatora 
registaro, kiun ni havas tie (tiuj problemoj 
ests rimarkeblaj). Sed, la malfacilaĵo kiun 
mi deziras klarigi nun estas la nerimarkebla 

problemo: la influo de religia antaŭjuĝo kiel 
obstaklo kontraŭ progreso de Esperanto en 
Niĝerio. 

La religia misio alportis edukadon en 
Niĝerion. Suda Niĝerio estas la plej 
edukita. Tamen, plejmulto de la popolo 
estas kristana. Pli multaj el ĉi tiuj kristanoj 
estas protestantoj. Tiu ĉi speco de kristanoj 
estas agemega. Oni instruis pri venonta 
granda monda registaro. Registaro de 
“Anti-Kristo”. Tiam, kiam la mondo uzos 
saman monunuon. Ĉu ĝi estos la dolaro, la 
Eŭro aŭ kio? Kiam la popolo devos porti 
numeron antaŭ ol aĉeti aŭ vendi ion. La 
numero estos ses, ses, ses (sescent sesdek 

A 

ses) 666. Kiam la mondo uzos lingvon. Cu 
ĝi estos la angla, la franca, la hispana aŭ 
Esperanto? Oni diris ke ĝi estos 
Esperanto!! Mi ne ŝercas, tiu ĉi doktrino 
varias de unuj protestantaj eklezioj al aliaj. 
Sed ili havas saman principon. 

Per la helpo de nia ĉefa kunlaborantino 
kaj koresponda instruistino (s-ino Helga 
Farukuoye), ni povis ricevi librojn kaj 
ĵumalojn de Radio Aŭstria Intemacia. Mi 
povis transdoni la librojn al nia universitata 
biblioteko por inkludi ilin en ĝia havaĵo, 

sed ĝis nun ni ne povis katalogi ilin. 

✓ 

Kontraŭe, Adebayo Afolaranmi, membro 
de nia estraro ankaŭ kaj lidero de seminaria 
gmpo, ne povis transdoni tiujn Esperantajn 
librojn al sia lemeja biblioteko en Igbaĝo, 
ĉefe pro la problemo de antaŭjuĝo kontraŭ 
Esperanto kiel hereza doktrino. 

Tamen, multaj el niaj komencantoj 
rezignis, post dua leciono de la 
korespondaj kursoj, ĉefe pro iliaj fortaj 
ligoj kun sia religia kredo, kiu vidas 
herezon en la ideo de Esperanto, lingvo 
monda kiel lingvo de la Antikristo. 

Tiu ĉi ŝajnas tre simpla kaj banala 
okazaĵo, sed ni rekonis la forton de tiu ĉi 
fakto en malprogreso de nia flamanta 
entuziasmo en EMU. 

Unue, ni klopodis klarigi la neŭtralan 
statuson de Esperanto rilate nian religian 
kredon, kaj per la helpo de nia biblio 
(Esperanta), ni montris ke jam estas multaj 
kristanoj kiuj estas esperantistoj. Tia 
klopodo helpis, sed malmulte. Krome, dum 
nia renkontiĝo kun s-ano Osho Davies 
Olubunmi (kunlaboranto de Kontakto en 
Niĝerio), ni priparolis ĉi tiun problemon, 
kaj ŝajnis ke fondi gmpon de esperantistaj 
kristanoj povos helpi multe. Tiam, ni fondis 
la organizon Kristanoj Esperantistoj el 
Niĝerio (KEN), por disvastigi la nerilaton 
de Esperanto al ia ajn religio. Kristanismo 
inkludiĝis inter ili. 

Nuntempe, ŝajnas al mi ke, se ni ne 
povas tute klarigi la neŭtralecon de nia 
lingvo antaŭ la intensiĝo de ĉi tiu 
antaŭjuĝo, ni povos havi multajn 
malfacilaĵojn en la venontaj jaroj en landoj 
kiel Niĝerio, ktp, kiuj havas seriozan kaj 
fanatikan kredon aŭ doktrinon. 

Do, mi esperas ke ni laboros kune kun 
multaj esperantistaj affikanoj por transdoni 
materiaiojn, kiuj povu helpi ne nur 
instmante Esperanton, sed ankaŭ klarigante 
nian neŭtralan statuson rilate religion. 

Jen multaj problemoj, kiujn oni havas 
pri disvastigo de Esperanto en Afriko, 
precipe en Niĝerio. Ili rilatas multe al la 
politika, socia kaj ekonomia situacio en la 
kontinento. Sed, kiam la problemo estos 
fine solvita, la antaŭjuĝo povus resti. Do, 
prefere klarigi kaj solvi ĝin nun. 

































































































































































